Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
#NiñasNoMadres: argentinanoj protestas kontraŭ malvola gravedeco de knabinoj
#000004
Foto de Emergentes/Flickr, dum manifestacio en la 11-a de majo 2018. Sub la nomomencio Krea Komunaĵo, permesilo CC-BY-BA 2.2
#000005
La solaj landoj en Latinameriko kun laŭleĝa aborto estas Kubo, Urugvajo kaj kelkaj regionoj de Meksiko. En Argentino, aborto estas laŭleĝa nur en du situacioj: kiam la gravedeco estas danĝera por la patrino, aŭ kiam ĝi okazis pro seksperforto.
#000007
En la 19-a de februaro (2020), aktivistoj manifestaciis antaŭ la Nacia Kongreso de Argentino, en la ĉefurbo Bonaero, postulante aprobi leĝon, kiu permesos aborton. La manifestaciantoj ankaŭ postulis observadon de la nuna leĝo.
#000008
La manifestaciantoj memorigis la historion de Lucía, 11-jaraĝa knabino, devigita de kuracistoj, religiaj gvidantoj kaj aŭtoritatuloj naski infanon post suferi seksperforton de partnero de sia avino. La afero ŝokis Argentinon kaj fariĝis simbolo de movado por rajto sekure aborti en la lando.
#000009
En Argentino, la aĝo de konsento estas 13 jaroj kaj ĉiu seksa interrilato kun iu malpli aĝa estas seksperforto. La aktivistoj rimarkigis tion en la protesto: “Graveda knabino estas seksperfortita knabino”, asertas la kampanjo.
#000010
Lucía, pseŭdonimo kreita por protekti la viktimon, suferis pri ventrodoloroj kiam ŝia patrino akompanis ŝin al malsanulejo en kampara regiono norde de la argentina provinco Tucumán. La kuracistoj malkovris ke ŝi estis graveda de 19 semajnoj.
#000011
La patrino de Lucía akompanis ŝin al provinca hospitalo kaj petis ĉe kuracistoj la abortigon, ŝi rakontis al la argentina gazetaro. Sed la kuracistoj rifuzis fari tion pretekste, ke ili havas skrupulojn, kiu signifas ke la procedo ofendas ilian valorojn kaj kredojn.
#000012
Laŭ la patrino, la kuracistoj argumentis ke aborto endanĝerigus la vivon de Lucía kaj ke ili premis la knabinon daŭrigi la gravedecon. Ŝi diris ke grupo de homoj ekster la hospitalo kriis “murdistoj” kiam ili eliris.
#000013
La historio de Lucía rapide diskoniĝis tra la provinco. Oni organizis religiajn noktogardojn en la urbo de la knabino por “malpermesi la abortigon”. La provinca ĉefepiskopo alvokis religiulojn “protekti ĉiun homan vivon” per voĉa mesaĝo en sociaj retejoj, li eĉ malkaŝis la veran nomon de Lucía en la mesaĝo. Dume, por-vivo-grupoj manifestaciis en la provinca ĉefurbo San Miguél de Tucumán, kaj insistis ke la infano kiu supervivis seksperforton restu graveda “por la bono de la alia [nenaskita] infano”.
#000014
Kiam regiona tribunalo finfine ordonis al hospitalo fari la aborton, Lucía estis graveda de ses monatoj. Cezara operacio okazis la 26-an de februaro 2019. La feto mortis post dek tagoj de spiraj problemoj. La morto koincidis kun la Internacia Virina Tago, la 8-an de marto.
#000015
La argentina Partido Demócrata Cristiano [Kristana Demokrata Partio], kiu ricevas apogon de religiaj kaj fundamentistaj grupoj, denuncis la kuracistojn, kiuj plenumis la proceduron, pri murdo.
#000016
Post du semajnoj, tribunalo pri familio en Tucumán decidis ke la mortnaskito ne estu registrita kiel filino de Lucía, ĉar la knabino “ne havas naskigan volon aŭ inklinon al patrineco”.
#000017
“Vivu kun ridoj, vivu kun ludoj: en justa mondo, knabinoj ne estas patrinoj”. Bildo de Distribution Network, uzita kun permeso.
#000018
Gravedaj knabinoj el Argentino kaj tra la mondo
#000019
Komplikaĵoj de gravedeco aŭ pro klopodoj al nesekura abortigo, samkiel dum akuŝo, estas la ĉefaj kialoj de mortoj inter knabinoj kiuj aĝas de 15 ĝis 19 jarojn tutmonde, laŭ Monda Organizaĵo pri Sano (WHO).
#000021
En Latinameriko kaj Karibio, 30 elcentoj de gravedaj virinoj aĝas malpli ol 18 jarojn. Latinameriko estas la ununura regiono en la mondo kie gravedeco inter knabinoj kreskas, laŭ kampanjo Niñas, no madres (eo: Knabinoj, ne patrinoj).
#000022
La sama kampanjo denuncis kelkajn latinamerikajn registarojn al la Komisiono de UN por Homaj Rajtoj, pri specifaj historioj de knabinoj kiuj ne povis leĝe aborti kaj ne ricevis necesajn rimedojn por preventado de gravedeco.
#000023
Reguloj por helpi aliajn knabinojn kiel Lucía?
#000024
La historio de Lucía atentigis internacian gazetaron kaj homrajtajn NRO-ojn.
#000025
“Mia patrino diras ke, se vi opinias min tro juna por porti verdan poŝtukon [kiu simbolas por-abortigo], do, vi kapablas imagi min devigita naski infanon. #MakeItLaw #LegalAbortionNow #SafeAbortions #FreeAbortions”. Bildo de @lulidibuja, uzita kun permeso.
#000027
En 2012, la Alta Kortumo de Argentino konfirmis rajton de abortigo post seksperforto. Kaj en decembro 2019, la Ministrejo pri Sano, sub registaro de ĵus elektita prezidanto Alberto Fernández, publikigis regulojn por hospitaloj, tiel ke pacientoj povu laŭleĝe aborti.
#000028
Tamen, nur 10 el 23 argentinaj provincoj havas adekvatajn regulojn aŭ akceptas la federacian regulon.
#000029
Laŭ la argentina retejo Chequeado, “manko de reguloj ne signifas ke laŭleĝaj abortigoj ne povas okazi en tiuj provincoj, ĉar tiu estas rajto laŭ argentina leĝaro. Tamen, manko de sufiĉaj reguloj kiuj konformas al decidoj de la kortumo malebligas veran aliron de virinoj al tiu rajto”.
#000030
Lucía estas viva pruvo ke leĝo, sole, ne sufiĉas por protekti infanojn kiel ŝi.
#000031
Preskaŭ jaron poste, en la 14-a de februaro 2020, la seksperfortisto de Lucía estis kondamnita al malliberejo je 18 jaroj. En kortuŝa letero, la patrino de Lucía dankis pro la subteno kiun ŝia familio ricevis kaj deziris ke aliaj knabinoj ne travivu la samajn barojn kiel ili.
#000032
Civitanaj komunikilojHomaj rajtojVirinoj kaj socia sekso
#000036
Plej novaj artikoloj pri Argentino
#000037
“Mujer” revigligas argentinan folkloron per kvira perspektivo
#000039
Argentina matematikisto d-ino Dickenstein: “la matematiko estas en ĉio ĉirkaŭ ni”
#000040
Juna kuiristo en Bakuo transformis sian apartamenton en restoracion
#000041
Meksika kolektivo kiu piratas librojn por kundividi kulturon alfrontas blokadojn
#000043
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000046
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000047
Speciala danko al niaj multaj subtenantoj
#000048
Bonvolu subteni nian gravan laboron
#000049